**Tisztelt Batke János Úr!**

**Tisztelt Batke Jánosné Asszony!**

Az Önök által a Fővárosi Közgyűlés 2012. december 12-ei közmeghallgatására eljuttatott kérdésekre - a Főpolgármester úr megbízásából - az alábbiakban kívánok válaszolni.

A Kőbányai Önkormányzat kezdeményezésére 2010. január 1-től a Kerepesi út – Fehér út – Gyakorló utca – Hatház utca által határolt terület (beleértve a határoló utakat és tereket) rendeletileg olyan várakozási övezetnek lett kijelölve, ahol fizetni kell a várakozásért. Az üzemeltetéshez szükséges forgalomtechnikai tervek elkészültek, azokat 2012 júliusában hagyta jóvá a Budapesti Közlekedési Központ. A tervekben a parkolás szabályozásán túl többlet parkolóhelyek építése is szerepelt.

Információink szerint a Kőbányai Önkormányzat jelenleg a parkolás-üzemeltetőt próbálja kiválasztani, ezután kezdődhet meg a parkolás-üzemeltetés. A várakozási díj bevezetése remélhetőleg csökkenti a parkolóhely iránti keresletet és az ott lakóknak majd mindig sikerül szabad parkolóhelyet találni.

Kérem tájékoztatásom szíves elfogadását!

Budapest, 2012. december 17.

|  |  |  |
| --- | --- | --- |
| |  | | --- | | Tisztelettel: | | Dr. Horváth Béla Ph. D  főosztályvezető | |